Brunu Fernandesh bolalikdagi kumiri kim bo‘lganini aytdi

“Manchester Yunayted” yarim himoyachisi Brunu Fernandesh bolalikda birinchi kumiri kim bo‘lganini aytdi.

“Birinchi kumirim, ehtimol, o‘sha davrdagi barcha bolalarniki kabi, Ronaldinyo bo‘lgan. Uni kuzatish juda zavqli edi”, — deb yozadi Brunu Fernandesh Twitter sahifasida.
Avvalroq Fernandeshning “Manchester Yunayted” bilan shartnomasini uzaytirgani haqida xabar berilgandi. 27 yoshli portugaliyalik futbolchi “qizil iblislar” bilan 2026-yilning yoziga qadar mo‘ljallangan yangi bitimga imzo chekdi.
Ma’lumot uchun, Fernandesh 2020-yildan buyon “Manchester Yunayted” sharafini himoya qilib kelmoqda. Manchester klubi uni 63 million yevro evaziga “Sporting”dan sotib olgan. Transfermarkt portali hozirda futbolchining transfer qiymatini 90 million yevroga baholagan. Brunu 2021/22-yilgi mavsumda 27 o‘yinda maydonga tushib, 9 ta va 6 ta golli uzatmaga mualliflik qildi.